L’Agrupació Musical Los Silos ompli de música la plaça de l’Ajuntament amb el Concert de Nadal
2025-07-24

Fidel a la seua cita amb tot allò celebrable, l’Agrupació Musical Los Silos de Burjassot està preparada per a l’últim plat fort de l’any: l’esperat Concert de Nadal. Una cita que novament tindrà com a escenari una il·luminada Plaça d’Emili Castelar on l’Agrupació Musical oferirà un concert obert a tota la ciutadania. Serà en la vesprada del dissabte 14 de desembre, a partir de les 18.00 h.

Enfront del Consistori i als peus del gran Arbre de Nadal, la Banda Juvenil primer i, a continuació, la Banda Simfònica al costat del Cor de la AMLS, oferiran un nodrit repertori de nadales i peces nadalenques. Un ampli repertori musical que, en el seu últim tram, es completarà amb la visita de Ses Majestats els Reis Mags d’Orient que, com són mags, es presentaran a Burjassot, atenent la petició dels músics per a afegir il·lusió i alegria a la vesprada dels xiquets i xiquetes que acudisquen, al costat dels seus familiars, a gaudir del Concert de Nadal.